b'\n_START_ARTICLE_\nGregor Siko\xc5\xa1ek\n_START_SECTION_\n\xc5\xbdivljenjepis\n_START_PARAGRAPH_\nGregor prihaja iz Arti\xc4\x8d. Z nogometom se je za\xc4\x8del ukvarjati pri 5 letih v klubu NK Bre\xc5\xbeice 1919. V dresu Kr\xc5\xa1kega je v njihovi krstni prvoliga\xc5\xa1ki sezoni 2015/16 zbral 33 nastopov. Kr\xc5\xa1ko je kon\xc4\x8dalo na odli\xc4\x8dnem 6.mestu, Gregor pa je z odli\xc4\x8dno igro pritegnil oba velikana slovenskega nogometa, a se je naposled odlo\xc4\x8dil za odhod na Primorsko, kjer je podpisal dveletno pogodbo za Koper. Zbral je 51 prvoliga\xc5\xa1kih tekem v 1 SNL za Kr\xc5\xa1ko (33) in Koper (18). Konec januarja 2017 se je Gregor podal v tujino, ko ga je v svoje vrste zvabil danski prvoliga\xc5\xa1 Br\xc3\xb8ndby iz Kopenhagna. V danski prestolnici je odigral 11 tekem, nato pa se nekaj dni pred koncem prvega prestopnega termina sezone 2017/18 podal kot posojen igralec v 310 km oddaljen Silkeborg.\n_START_SECTION_\nReprezentanca\n_START_PARAGRAPH_\n14. novembra 2016 je debitiral v slovenski reprezentanci na prijateljski tekmi proti Poljski v Vroclavu.'